Exeter City FC

Tidlig historie

Exeter City FC ble stiftet etter sammenslåingen mellom klubbene Exeter United FC og St. Sidwell's i 1904. Etter en kamp mellom St. Sidwell's og Exeter United i 1904, som St. Sidwell's vant 3-1, og det ble klart at lagene ville slå seg sammen. Det nye laget tok navnet Exeter City FC, og fortsatte å spille på Exeter Uniteds bane, St James Park, hvor laget også spiller i dag.
Den 10. september 1904 spilte Exeter City sin første kamp: – en 2-1-seier på St James Park over 110. batteri av det kongelige artilleri, i East Devon League. Tilskuerantallet var 600, og vinnermålet ble scoret av Sid Thomas, som kom til å tjene klubben i flere forskjellige posisjoner i 70 år. City ledet East Devon League med 11 seire, 2 uavgjorte og 1 tap i sin første sesong, og ble overført til Plymouth & District League for de neste 3 sesongene.
I 1908 ble Exeter City AFC et aksjeselskap (limited company). City ble et heltids profesjonelt lag, og fikk plass i Southern League, på bekostning av Tottenham Hotspur.
Den 3. oktober 1908 fikk City den største seieren i FA-cupen i klubbens historie: – De slo Weymouth 14-0. Kampen var i 1. kvalifiseringsrunde. James «Daisy» Bell scorte 6 mål, og 10 av Exeters 14 mål kom i første omgang.
City byttet til røde og hvite drakter i 1910. Dette var etter en svak start på sesongen (Bare 2 seire på 11 kamper). City sluttet å bruke sine gamle grønne og hvite drakter, og spilte for første gang i de nye draktene sine mot West Ham United den 12. november. Kampen endte uavgjort 0-0, men laget vant 5 ligakamper på rad i desember.
City hadde en historisk turne i Sør-Amerika i 1914, og de spilte i løpet av turneen 8 kamper mot lag fra Argentina og Brasil. Brasils fotballandslag for menn spilte sin første kamp gjennom tidene mot City den 27. juli, på Laranjeiras i Rio de Janeiro, Fluminense Football Clubs hjemmebane. City tapte 2-0. Dette var den siste kampen på turneen, som resulterte i 5 seire, 1 uavgjort og 2 tap. Det andre tapet var en kamp bare 12 timer etter at spillerne gikk av båten fra England.
Exeter City ble invitert av the Football League til å bli grunnleggermedlem av Third Division i 1920.

Football League-æraen (1920–2003)

Exeters første kamp noensinne i Football League fant sted lørdag 28. august 1920, da Brentford besøkte St James Park. Exeter vant 3-0.
I 1931 kom City til den sjette runden i FA-cupen, og da tapte de 4-2 mot Sunderland etter omkamp foran et rekordstort publikum. Femti år senere kom de til sjette runde igjen, men tapte 2-0 mot Tottenham Hotspur, som også vant FA-cupen det året. Før det hadde de slått Newcastle United 4-0, kanskje deres beste resultat noensinne.
I jubelsesongen 1991 vant City 20 ligakamper på St James Park, og var ubeseiret i 31 hjemmekamper, og fikk dramatiske uavgjortresultater mot Norwich (FA Cup) og Sunderland (Ligacupen 4. runde) hvor begge endte i sene utligninger av gjestene.
Etter å ha rykket opp denne sesongen kom Exeter City aldri opp på samme nivå igjen. Manager Terry Cooper og nøkkelspillere som Shaun Taylor, Richard Dryden, Clive Whitehead, Brian McDermott og Steve Neville overlot til den nye manageren Alan Ball jobben med å plukke opp restene. Det var noen glade stunder med Ball som manager, blant annet 6 poeng mot rivalene Plymouth i et av de første derbyene klubben hadde spilt på flere tiår, men Ball forlot klubben til fordel for Southampton. Terry Cooper tok over på nytt, men laget kunne ikke unngå nedrykk.
Tilbake i bånndivisjonen strevde Exeter med mye, og da styreformann Ivor Doble tok klubben inn i administrasjon startet dette en kjede med problemer som resulterte i at klubbens bane måtte selges for en sum som ble ansett for å være svært liten.
I 2003 endte City på 23.-plass, og ble den første klubben til å rykke ned automatisk uten å ende sist i ligaen. Exeter vant sin siste kamp, men Swanseas seier over Hull forlot City ett poeng unna sikker plass, og en 83 år lang periode med sammenhengende (med unntak av 2. VK) spill i Football League var over.

Conference-tiden (2003–2008)

Etter nedrykket til Conference National ble klubben overtatt av Exeter City Supporters Trust. (Den foregående administrasjonen var mistenkt for å være innblandet i kriminelle aktiviteter)
Med flere millioner pund i gjeld og ingen store sponsorer hold ECST levende gjennom desperate forsøk på å skaffe penger. Fotballautoriteter mente at Citys første sesong med non-league fotball på nesten 85 år var et endeløst mareritt utenfor banen spesielt.
I 2004 betalte flere hundre fans minst £500 hver for å gjelden, men FA Cupen så ut til å bli det miraklet som «The Grecians» hadde ventet på.
City slo Braintree, Grimsby fra League 2 og Doncaster fra League 1 for å nå 3. runde, cuptrekningen denne søndag ettermiddagen så ut som redningen: «Manchester United vil møte – nummer 64 – Exeter City». City fikk uavgjort 0-0 på Old Trafford i januar 2005, og cupeventyret brakte med seg £653,511 fra de 70,000 tilskuerne på Old Trafford.
Flere inntekter fra en TV-sendt omkamp, vunnet 2-0 av United, bedret også økonomien betraktelig, og den var snart på rett kjøl.
Klubben fortsatte å streve for å komme tilbake til ligaen, og samtidig involvere lokalbefolkningen. Ungdomssatsingen deres ser ut til å være en suksess, og etter en 5.-plass i 2006/07 sesongen kom Exeter til kvalifiseringsfinalen. De tapte for Morecambe på Wembley den 20. mai, 2-1 etter å ha tatt en tidlig 1-0-ledelse. Sesongen 2007/08 ble det fjerdeplass i Conference og opprykk etter å ha vunnet kvalifiseringsfinalen med 1-0 over Cambridge United. Dermed spilte Exeter City i League Two i 2008/2009-sesongen. De rykka opp til League One etter å ha kommet på andreplass denne sesongen.

Stadion

Exeter spiller på St James Park (må ikke forveksles med Newcastle Uniteds St James' Park.), og har brukt banen som hjemmebane siden åpningen 10. september 1904. St James Park har tilskuerkapasitet på 9,034, men rekordtilskuerantallet er 20 984, som ble satt da Exeter tapte 4-2 mot Sunderland i en 6. runde omkamp i FA-cupen i 1931.
9